kardosdrur/scandi-wiki huggingface dataset:
Den ukrainske folkerepublik

Den ukrainske folkerepublik (ukrainsk: Українська Народна Республіка, Ukrayins’ka Narodnia Respublika, også Den ukrainske nationale republik og UNR (УНР)), var en statsdannelse fra 1918 til 1921 i området omkring nutidens Ukraine.

Efter den russiske revolution prøvede flere politiske fraktioner at skabe en uafhængig ukrainsk stat. Den 28. juni 1917 oprettede ukrainske bolsjeviker og mensjeviker Den ukrainske nationale republik, og erklærede uafhængighed fra Rusland.

Den 20. november 1917 erklærede Ukraine sig som en autonom del af Den russiske sovjetiske føderative socialistrepublik. 
Bolsjevikkerne ønskede en føderation med den russiske sovjetrepublik, men manglede bred folkelig støtte. Under en separat kongres deklarerede de oprettelsen af sovjetrepublikken Ukraine (Respublyka Rad Ukrajiny) den 25. december 1917, som imidlertid også var uafhængig af Rusland.

Den 22. januar 1918 blev den ikke-kommunistiske ukrainske folkerepublik, oprettet – også uafhængig af Rusland. Mellem 27. januar og 1. marts 1918 blev landet okkuperet af russerne, og internt fulgte en serie alliancer mellem anarkister og paramilitære grupper af haydamaker.

Mellem 1. marts og 16. december 1918 blev landet derefter okkuperet af en alliance mellem Tyskland og Østrig-Ungarn. Bolsjevikkerne blev fuldstændig fordrevet fra Ukraine, og mellem 18. april og 20. november 1918 var den kommunistiske stat opløst i forbindelse med Brest-Litovsk-freden, som placerede Ukraine i den tyske indflydelsessfære, og den ukrainske stat blev oprettet. Efter Tysklands nederlag i første verdenskrig blev denne aftale ignoreret, og den 14. december 1918 blev Den ukrainske folkerepublik genoprettet. Mellem 18. december 1918 og 8. april 1919 blev Odessa okkuperet af de vest-allierede i forbindelse med de allieredes intervention i den russiske borgerkrig. 
Den 6. januar 1919 blev Den ukrainske socialistiske rådsrepublik grundlagt, for derefter at ophøre den 21. december 1919. Under den polsk-sovjetiske krig (februar 1919 – marts 1921) kæmpede Den ukrainske folkerepublik og Den ukrainske socialistiske sovjetrepublik (Sovjet-Ukraine) på hver sin side. Efter krigen, den 7. maj 1921 blev imidlertid den ikke-kommunistiske del af Ukraine absorberet af Den ukrainske socialistiske sovjetrepublik. Denne stat forblev så et eget land i de næste 1,5 år indtil den 30. december 1922, hvor Den ukrainske socialistiske sovjetrepublik var en af de fire grundlæggende medlemmer af Sovjetunionen.

Ekstern henvisning 
 “Aus Politik und Zeitgeschichte”, 11. November 2014 

Ukraines historie
Forhenværende europæiske lande
Basilica Minor

Basilica Minor, det vil sige Mindre basilika er en titel indenfor den katolske kirke som gives som æresbetegnelse til visse kirkebygninger som af historiske eller andre grunde nyder en særlig status. Disse kirker er ofte eksempte, det vil sige undtaget, fra dele af den ordinære kirkelige jurisdiktion.

I 2013 var der i verden 1.689 mindre basilikaer og fire større basilikaer (Basilica Major).

Pavelige mindre basilikaer
Der er tre  pavelige mindre basilikaer: San Lorenzo fuori le Mura (Rom), Sankt-Frans-basilikaen (Assisi) og Santa Maria degli Angeli (Assisi).

Pontifikale mindre basilikaer
Der er fire  pontifikale mindre basilikaer: San Nicola (Bari), Basilica della Santa Casa (Loreto), Sant'Antonio di Padova (Padova) og Santuario della Beata Vergine del Rosario di Pompei (Pompei).

Mindre basilikaer
Blandt de mindre basilikaer kan nævnes Sacré-Cœur i Paris og Sagrada Família i Barcelona.

Kilder og henvisninger

Latinske vendinger
Romerskkatolske kirke
Christopher Grotheer

Christopher Grotheer (født 30. juli 1992) er en tysk skeletonfører.

Han repræsenterede Tyskland under de olympiske vinterlege 2018 i Pyeongchang, hvor han blev nummer 8. 

Han vandt guldmedaljen i mændenes skeleton single-konkurrence ved vinter-OL 2022 i Beijing, Tysklands første nogensinde i denne begivenhed.

Referencer

Eksterne henvisninger 

Skeletonførere
Deltagere for Tyskland ved vinter-OL 2018
Deltagere for Tyskland ved vinter-OL 2022
Medaljevindere ved vinter-OL 2022
Olympiske mestre fra Tyskland
Lars Stindl

Lars Edi Stindl (født 26. august 1988) er en tysk professionel fodboldspiller, som spiller for 2. Bundesliga-klubben Karlsruher SC.

Klubkarriere

Karlsruher 
Stindl begyndte sin karriere hos Karlsruher SC, hvor han gjorde sin professionelle debut i 2007.

Hannover 96 
Stindl skiftede i juli 2010 til Hannover 96.

Borussia Mönchengladbach 
Stindl skiftede i juli 2015 til Borussia Mönchengladbach. Han blev udnævnt til anfører den 1. august 2016, efter at Martin Stranzl var gået på pension.

Efter otte år med klubben, blev det i april 2023 annonceret, at Stindl ville forlade klubben ven kontraktudløb ved sæsonens udgang.

Karlsruher retur 
Det blev i april 2023 annonceret, at Stindl ville vende tilbage til sin første klub Karlsruher SC.

Landsholdskarriere

Ungdomslandshold 
Stindl har repræsenteret Tyskland på U/20- og U/21-niveau.

Seniorlandshold 
Stindl debuterede for de tyske landshold den 6. juni 2017. Han var del af truppen som vandt Confederations Cup 2017.

Titler 
Tyskland

 Confederations Cup: 1 (2017)

Referencer

Eksterne henvisninger 

Personer fra Rheinland-Pfalz
Fodboldspillere fra Tyskland
Fodboldlandsholdsspillere fra Tyskland
Fodboldspillere fra Karlsruher SC
Fodboldspillere fra Hannover 96
Fodboldspillere fra Borussia Mönchengladbach
Primorial

I matematik specielt inden for talteori er primorial en funktion fra de naturlige tal ind i de naturlige tal tilsvarende til fakultet, men i stedet for at gange succesive positive tal ganger denne funktion kun primtal.

Primorial-funktionen angives med et nummertegn efter tallet, f.eks. 5#.

Definition for primtal 

Hvis p er et primtal defineres dets primorial således: 

, 

hvor  er det k'te primtal. 

For eksempel er  produktet af de første 5 primtal :

Primorials for de første 5 primtal er:

2, 6, 30, 210, 2310 Følge A002110 i OEIS.

Definition for ikke primtal 

For ikke primtal kan primorial defineres således:

For eksempel er 12# produktet af alle primtal ≤ 12:

Primorials for tallene fra 0 til 10 er:

1, 1, 2, 6, 6, 30, 30, 210, 210, 210, 210 Følge A034386 i OEIS.

Primorial primtal 

Et primorial primtal er et primtal som er en større eller en mindre end et primorial. F.eks. 29 og 31 primorial primtal, da  og .

Bemærk ikke alle tal på denne form er primtal, f.eks er .

Primtal
Bickleigh Castle

Bickleigh Castle er en befæstet herregård, der ligger ud til floden Exe i Bickleigh i Devon, England. Den var tidligere betragteligt større, men består i dag af en gruppe bygninger fra forskellige perioder, sammen med vandborg.

Hovedbygningen blev ødelagt under den engelske borgerkrig, men andre bygninger, hvoraf de fleste ligger omkring en borggård, er bevaret. Bickleigh Castle er ofte åben for offentligheden, men ikke på fast basis. Mellem 1970 og 1990 besøgte omkring 20.000 personer stedet hvert år.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Devon
Hemyock Castle

Hemyock Castle er ruinen af en middelalderborg i landsbyen Hemyock, Devon, England.

Den blev opført af Sir William Asthorpe efter 1380 som en firkantet borg med tårn i hvert hjørne. I 1500-tallet var den gået i forfald og var en ruin, og efter at være blevet brugt igen under den engelske borgerkrig i midten af 1600-talelt blev den ødelagt.

I dag er der kun fragmetner af den opridnelige borg samt Castle House, der er et hus bygget inden for borgens murer i 1700-tallet, er blevet restaureret og funerer i dag som privat hjem. Den blev restaureret fra 1983 og fremefter.

Det er en listed building af anden grad og et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Devon
Walworth Castle

Walworth Castle er en middelalderborg i Walworth, nær Darlington, County Durham, England.

Den blev opført omkring år 1600 sandsynligvis af Thomas Holt til Thomas Jenison. Den står på stedet hvor en tidligere middelalderborg eller befæstet herregård fra 1100-tallet tidligere stod.
Ejendommen blev nedarvet igennem familierne Ayscough og Aylmers samt Hansards and Jenisons., Under anden verdenskrig var den en krigsfangelejr, og efter krigen blev den omdannet til en kostskole for piger. Siden 1981 har den været et hotel.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i County Durham
Hoteller i England
Petra Vlhová

Petra Vlhová (født 13. juni 1995) er en slovakisk alpin skiløber, der har specialiseret sig i slalom og storslalom.

Vlhová vandt den samlede VM-titel i 2021 og guldmedaljen ved de olympiske vinterlege i 2022 i slalombegivenheden, og blev den første slovakiske skiløber til at opnå disse bedrifter.

Eksterne henvisninger 

Alpine skiløbere fra Slovakiet
Deltagere for Slovakiet ved vinter-OL 2014
Alpine skiløbere ved vinter-OL 2014
Deltagere for Slovakiet ved vinter-OL 2018
Alpine skiløbere ved vinter-OL 2018
Deltagere for Slovakiet ved vinter-OL 2022
Alpine skiløbere ved vinter-OL 2022
Medaljevindere ved vinter-OL 2022
Olympiske mestre fra Slovakiet
Helleristninger ved Onegasøen og Hvidehavet

Helleristninger ved Onegasøen og Hvidehavet er et UNESCOs verdensarvssted i Rusland, Republikken Karelen, opført på listen i 2021.

Verdensarvsstedet omfatter 33 helleristningssteder i to områder. Ved  Onegasøen i Pudozhsky rajon, ligger  22 helleristningssteder med over 1.200 figurer. De forestiller hovedsageligt fugle, dyr, halvt menneskelige og halvt dyrefigurer, samt geometriske former, der muligvis repræsenterer månen og solen. Området ved ved Hvidehavet (Belomorsky rajon) har 11 steder med over 3.400 figurer, der hovedsageligt repræsenterer jagt- og skibsscener, sammen med relateret udstyr, såvel som dyre- og menneskefodspor. De blev skabt for 6 og 7 årtusinder siden og repræsenterer et indblik i livet for neolitiske kulturer i Fennoskandinavien.

Kilder og henvisninger 

Verdensarvsområder i Rusland
Republikken Karelija
Kristin Skaslien

Kristin Moen Skaslien (født 18. januar 1986) er en norsk curlingspiller fra Oslo. Hun er blevet norsk mester en række gange.

Skaslien vandt bronze i mixeddouble med Magnus Nedregotten under vinter-OL 2018 i Pyeongchang. Efter OL blev hun optaget som nummer fire på holdet skippet af Marianne Rørvik, og deltog i EM 2018 og EM 2019. 

Hun var norsk flagbærer ved Vinter-OL 2022 i Beijing.

Referencer

Eksterne henvisninger 

Curlingspillere fra Norge
Deltagere for Norge ved vinter-OL 2018
Deltagere for Norge ved vinter-OL 2022
Curlingspillere ved vinter-OL 2018
Curlingspillere ved vinter-OL 2022
Olympiske medaljevindere i curling
Medaljevindere ved vinter-OL 2018
Medaljevindere ved vinter-OL 2022
Olympiske sølvmedaljevindere fra Norge
Olympiske bronzemedaljevindere fra Norge
Lumley Castle

Lumley Castle er en middelalderborg fra 1300-tallet, der ligger ved Chester-le-Street i North England ved byen Durham. Slottets ejer er jarlen af Scarbrough. Det er en listed building af første grad. Den drives som hotel.

Se også  
 Liste over borge og slotte i England

Referencer

Eksterne henvisninger 

Slotte i County Durham
Hoteller i England
Sigurd Schou

Sigurd Sølver Schou (født 30. juli 1875 i København ; død 20. november 1944 i København) var en dansk maler.

Schou var søn af malermester Peter Christian Schou og Maria Bornemanna Sølver og giftede sig 1921 med Ellen Engel. Han studerede på Teknisk Skole og Det Kongelige Danske Kunstakademi i København 1897-98. 
Schou opholdt sig i Sverige i 1929 og 1931 og lavede derefter en række smålandske landskaber. Han deltog i en årrække i Charlottenborg-udstillingen, Kunstnernes Efterårsudstilling og novemberudstillingerne i København. 
Hans kunst består af landskabsmalerier fra Danmark, Italien, Grønland og Sverige.

Referencer

Eksterne henvisninger

 Sigurd Schou hos Kulturarv.dk, Kunstindeks Danmark/Weilbachs Kunstnerleksikon
 Svenskt konstnärslexikon del V, side 81, Allhems Förlag, Malmö. 


Malere fra Danmark
Personer fra København
UAE Tour 2022

UAE Tour 2022 var den 4. udgave af det emiratarabiske etapeløb UAE Tour. Cykelløbets syv etaper blev kørt fra 20. til 26. februar 2022 med start i Madinat Zayed og mål på Jebel Hafeet. Løbet var første arrangement på UCI World Tour 2022, efter at Tour Down Under og Cadel Evans Great Ocean Road Race i januar blev aflyst på grund af coronaviruspandemien.

Slovenske Tadej Pogačar fra  vandt løbet for andet år i træk foran britiske Adam Yates fra .

Etaperne

1. etape

2. etape

3. etape

4. etape

5. etape

6. etape

7. etape

Resultater

Samlede stilling

Pointkonkurrencen

Ungdomskonkurrencen

Sprintkonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger
 
 

2022
UCI World Tour 2022
Kevin Kampl

Kevin Kampl (født d. 9. oktober 1990) er en tysk-slovensk professionel fodboldspiller, som spiller for Bundesliga-klubben RB Leipzig.

Klubkarriere

Tidlige karriere 
Kampl begyndte sin karriere hos Bayer Leverkusen, hvor han gjorde sin professionelle debut med reserveholdet i 2009. Han blev i 2010 udlånt til Greuther Fürth.

Kampl skiftede i 2011 til VfL Osnabrück, hvor han imponerede. Herefter skiftede han til VfR Aalen i 2012.

Red Bull Salzburg 
Efter at kun have spillet 4 kampe for Aalen, skiftede Kampl til Red Bull Salzburg i august 2012, efter at de havde betalt hans frikøbsklausul. 

I sin tid hos Salzburg var Kampl med til at vinde den østrigske Bundesliga og den østrigske pokaltunering.

Borussia Dortmund 
Kampl skiftede i januar 2015 til Borussia Dortmund.

Bayer Leverkusen retur 
Kampl vendte tilbage til hvor det startede, da han i august 2015 skiftede til Bayer Leverkusen.

RB Leipzig 
Kampl skiftede i august 2017 til RB Leipzig.

Landsholdskarriere 
Kampl er født i Tyskland til slovenske forældre, og kunne derfor vælge at spille for begge lande. Han valgte at repræsenterer Slovenien tidligt i sin karriere.

Ungdomslandshold 
Kampl har repræsenteret Slovenien på U/20- og U/21-niveau.

Seniorlandshold 
Kampl debuterede for Sloveniens landshold den 12. oktober 2012.

Kampl kom i kontrovers med landsholdet i 2016, da han trak sig fra nogle vigtige kvalifikationskampe til EM 2016. Hans slovenske holdkammarater kaldt ham herpå en desertør, hvorpå at Kampl svarede at han var udmattet. 

Kampl besluttede sig i 2018 at stoppe på landsholdet. Han opnåede 28 kampe og scorede 2 mål for landsholdet.

Titler 
Red Bull Salzburg

 Østrigske Bundesliga: 1 (2013–14)
 ÖFB-Cup: 1 (2013-14)

Individuelle

 Årets Spiller i Slovenien: 2 (2013, 2014)

Kilder

Eksterne henvisninger 

Personer fra Solingen
Fodboldspillere fra Slovenien
Fodboldspillere fra Tyskland
Fodboldlandsholdsspillere fra Slovenien
Fodboldspillere fra Bayer 04 Leverkusen
Fodboldspillere fra Greuther Fürth
Fodboldspillere fra VfL Osnabrück
Fodboldspillere fra Red Bull Salzburg
Fodboldspillere fra Borussia Dortmund
Fodboldspillere fra RB Leipzig
Beyza Türkoğlu

Beyza İrem Türkoğlu (født d. 4. februar 1997 i Altındağ, Tyrkiet) er en tyrkisk håndboldspiller der spiller for Team Esbjerg som venstre fløj i Damehåndboldligaen og Tyrkiets kvindehåndboldlandshold. Hun har tidligere spillet for de tyrkiske topklubber Yenimahalle Bld. SK  og Kastamonu Belediyesi GSK i den tyrkiske superliga.

Den 27. maj 2021 skrev hun under på en 1-årig kontrakt med den danske topklub Team Esbjerg, efter to år i Kastamonu Belediyesi GSK. Stor succes i klubben medvirkede til at hun i december samme år forlængede med klubben, frem til sommeren 2024.

Meritter 
Tyrkiske Superliga:
Vinder: 2015, 2016
Sølv: 2014

Referencer

Eksterne henvisninger 
 

Personer fra Hvidovre
Håndboldspillere fra Tyrkiet
Håndboldspillere fra Team Esbjerg
Håndboldspillere fra Kastamonu Belediyesi GSK
Denys Sjmyhal

Denys Anatolijovytj Sjmyhal (; født 15. oktober 1975 i Lviv, Ukrainske Socialistiske Sovjetrepublik) er en ukrainsk embedsmand og politiker. Siden den 4. marts 2020 er han Ukraines premierminister.

Liv 
I 1997 bestod han et studium i økonomi ved det tekniske universitet i Lviv.

Ekstern henvisning

Referencer 

Ukraines premierministre
Politikere fra Ukraine
Økonomer
Personer fra Lviv
Risco Caído

Risco Caído er et landskab og arkæologisk sted på øen Gran Canaria, Spanien. Stedet indeholder forhistoriske huleboliger, templer og kornmagasiner, der tilskrives den præ-spanske kultur på De Kanariske Øer. Det anses også for at være blevet brugt som et astronomisk observatorium af aboriginerne. I juli 2019 blev Risco Caído optaget på UNESCOs verdensarvsliste. Det er det første verdensarvssted på øen Gran Canaria og provinsen Las Palmas og den femte på De Kanariske Øer.

Beskrivelse 
Risco Caído liggerf i et stort bjergrigt område i centrum af Gran Canaria og omfatter klipper, kløfter og vulkanske formationer i et landskab med rig biodiversitet. Landskabet omfatter et stort antal troglodyte (huleboende) habitater, kornmagasiner og cisterner, hvis alder er bevis på tilstedeværelsen af en præ-spansktalende kultur på øen, som udviklede sig isoleret fra ankomsten af nordafrikanske berbere omkring begyndelsen af vores tidsregning, indtil de første spanske bosættere i det 15. århundrede. Troglodytkomplekset omfatter også kulthulrum og to hellige templer eller almogarenes, Risco Caído og Roque Bentayga, hvor sæsonbestemte ceremonier blev afholdt. Disse templer menes at være forbundet med en mulig dyrkelse af stjernerne og Moder Jord.

Kritik 
Optagelsen af Risco Caído på listen over UNESCOs verdensarvssteder er blevet kritiseret af forskere som matematikeren José Barrios, der mener, at der er ringe videnskabelig grund til at betragte det som et oprindeligt astronomisk observatorium eller for at støtte den institutionelle overbeskyttelse af denne enklave over andre på Gran Canaria, såsom det arkæologiske område Four Doors. Geografen Eustaquio Villalba har også sat spørgsmålstegn ved eksistensen af et astronomisk observatorium i Risco Caído. Begge kritiserer det faktum, at en enkelt artikel (som de anser for at have "lidt videnskabeligt grundlag"), skrevet af opdageren af stedet, Julio Cuenca, har været tilstrækkelig til verdensarvsstatus.

Ifølge Barrios er der ingen videnskabelig undersøgelse, der understøtter den arkæologiske astronomiske hypotese (den grundlæggende årsag til, at stedet blev erklæret som verdensarvssted). Han hævder, at der ikke er nogen astronomiske markører, der bekræfter denne teori, og at der ikke er en eneste offentliggjort teknisk rapport, der understøtter den.

Kilder og henvisninger 

 Officiel hjemmeside på spansk.
 Udforsk Risco Caído og de hellige bjerge på Gran Canarias kulturlandskab i UNESCO-samlingen på Google Arts and Culture

Verdensarven i Spanien
UNESCO
Gran Canaria
Magnus Nedregotten

Magnus Nedregotten (født 24. oktober 1990) er en norsk curlingspiller. Han spiller for Team Minera Slate.

Nedregotten vandt bronze i mixeddouble med Kristin Skaslien under vinter-OL 2018 i Pyeongchang.

Referencer

Eksterne henvisninger 

Curlingspillere fra Norge
Curlingspillere ved vinter-OL 2018
Curlingspillere ved vinter-OL 2022
Deltagere for Norge ved vinter-OL 2018
Deltagere for Norge ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske medaljevindere i curling
Olympiske sølvmedaljevindere fra Norge
Olympiske bronzemedaljevindere fra Norge
Ljubljanica

Ljubljanica (udtalt: [ljuˈbljáːnitsa]), kendt i middelalderen som Sava, er en flod i den sydlige del af Ljubljana-bassinet i Slovenien. Sloveniens hovedstad, Ljubljana, ligger ved floden. Ljubljanica begynder sit løb syd for byen Vrhnika og løber ud i Sava-floden omkring 10 km nedstrøms fra Ljubljana. Dens største tilløb er kanalen Mali Graben.  Inklusiv dens kilde, tilløbet Lille Ljubljanica (), er floden 41 kilometer lang. Den lille Ljubljanica løber sammen med den store Ljubljanica () efter 1,3 km og floden fortsætter sit løb som Ljubljanica.

Ljubljanica er en fortsættelse af flere karstfloder, der strømmer fra Prezid Karst-feltet () til Vrhnika på overfladen og under jorden i huler, og så siges floden poetisk at have syv navne (seks navneændringer): Trbuhovica, Obrh, Stržen, Rak, Pivka, Unica og Ljubljanica.

Arkæologisk betydning 
Ljubljanica er blevet et populært sted for arkæologer og skattejægere at dykke efter historiske relikvier og artefakter. Steder i floden mellem Ljubljana og Vrhnika har budt på stykker af historie fra stenalderen til renæssancen, der tilhører en række forskellige grupper, fra lokale antikke kulturer til mere kendte grupper som romerne og kelterne. Et af de mere markante fund er en taks-spydspids, fundet i 2009 i Sinja Gorica. Den er blevet dateret til omkring 35.000 til 45.000 før vores tid, Szeletian-perioden, og supplerer de sparsomme data om tilstedeværelsen af stenalderjægere i Ljubljana-moserne.

Præcis hvorfor Ljubljanica blev en dumpingplads for varer er ukendt, men de fleste historikere mener, at det hænger sammen med, hvordan lokal tradition altid har holdt floden som et helligt offersted. Disse skatte kan være blevet tilbudt "til floden under overgangsritualer, i sorg eller som taksigelse for vundne kampe."

Ljubljanica er blevet en populær attraktion i Europa for skattejægere. Dette har skabt en etisk debat mellem lokalhistorikere og internationale skattesøgere. Det menes, at floden har budt på mellem 10.000 og 13.000 genstande, hvoraf mange er gået tabt for offentligheden. Mange stykker er blevet solgt til private samlinger eller gemt væk af de originale skattejægere. I 2003 erklærede Sloveniens nationale parlament floden for et sted af kulturel betydning for at hjælpe med at bremse denne tendens og forbød dykning i den uden tilladelse.

Galleri

Kilder og henvisninger 

 Ljubljanicas tilstand - grafer i følgende rækkefølge over vandstands-, flow- og temperaturdata for de seneste 30 dage (taget i Moste af ARSO )
 Ljubljanica

Floder i Slovenien
Media Rights Capital

Media Rights Capital (MRC) er et filmproduktionsselskab baseret i Beverly Hills, Californien, grundlagt i 2006 af Mordecai Wiczyk og Asif Satchu. Investeringer i virksomheden omfattede Guggenheim Partners, AT&T, WPP Group, Goldman Sachs og ABRY Partners.

Historie 
I november 2021, efter mere end tre års retssager, afgjorde et voldgiftspanel, at Spacey skulle betale House of Cards produktionsselskabet omkring 31 millioner dollars for kontraktbrud. Han overtrådte det adfærdskodeks, som han havde aftalt med produktionsselskabet MRC. MRC havde frigivet Spacey efter anklager om misbrug, produktionen af sjette sæson måtte stoppes, serien omskrives og forkortes, hvilket førte til tab i titusinder af millioner.

Noter 

Etableret i 2006
Filmselskaber fra USA
Medievirksomheder fra USA
Tv-produktionsselskaber fra USA
Original Film

Original Film er et amerikansk film- og tv-produktionsselskab grundlagt af Neal H. Moritz. Bemærkelsesværdige film, som selskabet har produceret, inkluderer The Fast and the Furious-serien.

Noter 

Etableret i 1990
Filmselskaber fra USA
Tv-produktionsselskaber fra USA
Steireranzug

Et Steireranzug en østrigsk folkedragt fra delstaten Steiermark. Den kom frem i midten af 1800-tallet og er i dag udbredt i hele Østrig.

Litteratur 
 Viktor von Geramb / Konrad Mautner: Steirisches Trachtenbuch. Verlag Leuschner & Lubensky, Graz 1988. 
 Reinhard P. Gruber: Aus dem Leben Hödlmosers. Ein steirischer Roman mit Regie. Deutscher Taschenbuch Verlag, München 2006. 
 Gundl Holaubek-Lawatsch: Alte Volkskunst: Steirische Trachten. Leopold Stocker Verlag, Graz-Stuttgart 1993. 
 Franz C. Lipp et al. (Hrsg.): Tracht in Österreich. Geschichte und Gegenwart. Verlag Christian Brandstätter, Wien 1984. 
 Wilhelm Neumann: Der verbotene Steireranzug. In: Gerhard Pferschy (Hrsg.): Siedlung, Macht und Wirtschaft. (= Veröffentlichungen des Steiermärkischen Landesarchivs, Bd. 12), Graz 1981.
 Volkskultur Steiermark (Hrsg.): Lampas, Gams und Schneiderfliege. Die steirischen Männertrachten. Graz 2015

Eksterne henvisninger 

 "Steireranzug" hos Austria-forum.org
 Steireranzug & Lederhose hos Steirisches Heimatwerk

Østrigsk kultur
Steiermark
Folkedragter